Mathias Normann utestenges i seks kamper etter spytting
Mathias Normann har fått seks kampers karantene og en bot på 165 000 kroner etter å ha spyttet mot en motspiller i Saudi-Arabia. Ifølge en pressemelding fra den saudiarabiske ligaen ble Normann utestengt for «respektløs oppførsel». Hendelsen skal ha funnet sted i en kamp for Normann sin klubb Al-Raed. 27-åringen har tidligere vært omstridt for å bli værende i Russland under krigen i Ukraina, og for overgangen til Saudi-Arabia i fjor sommer. En oppdatering på X fra den saudiarabiske ligaen viser at Normann spytter mot Al Fayha-spilleren Abdelhamid Sabiri 29. februar. Han fikk rødt kort.  Al-Raed tapte kampen og ligger som nummer 15 av 17 klubber i ligaen. Normann går glipp av de seks neste kampene for Al-Raed som følge av karantenen. Normann har spilt 12 landskamper, men har ikke vært aktuell for Norge etter at han i 2022 gikk til russiske Dinamo Moskva.
Mathias Normann får seks kampers karantene og 165 000 kr i bot for å ha spyttet mot motspiller i Saudi-Arabia Hendelsen skjedde i en kamp for Al-Raed, hvor Normann fikk rødt kort og laget tapte Utestengt for "respektløs oppførsel", og går glipp av seks kamper for Al-Raed Tidligere omstridt for å bli i Russland under Ukraina-krigen og overgangen til Saudi-Arabia